*Aktivnosti za dan broja π*

*Aktivnost 1: Uglazbimo π*

Zadatak za učenike koji pohađaju glazbenu školu je povezati broj π s glazbom kao što je to učinio Michael John Blake:

<https://www.youtube.com/watch?v=3174T-3-59Q>

*Aktivnost 2: π pjesmice*

Jedna od zanimljivijih metoda pamćenja znamenaka broja π je smišljanje rečenica u kojima duljina pojedine riječi odgovara pojedinoj znamenci broja π.

Zadatak za učenike je osmisliti svoje pjesmice kao što je to učinio Ruđer Bošković za prvih 30 decimala broja π:

Nek i sada i vazda slavljeno

 3 1 4 1 5 9

na Zemlji jeste ime onoga

 2 6 5 3 5

Arhimeda, helenskog mudraca!

 8 9 7

Domišljat bje on kao Ptolomej;

 9 3 2 3 8

Svet plamen on podade nama tad;

 4 6 2 6 4 3

Kad kružnicu baš on odredio

 3 8 3 2 7

računajuć.......

 9

*Aktivnost 3: π natjecanje*

Svjetski rekord u broju zapamćenih decimala broja π drži Lu Chao. Prema Guinnessovoj knjizi rekorda on je izgovorio 67,890 znamenaka, za što mu je trebalo 24 sata i 4 minute. Učenici se mogu natjecati u pamćenju decimala broja π, a kao pomoć za vježbanje mogu im poslužiti sljedeće web stranice:

<https://www.piday.org/million/>

<https://www.piday.org/pi-quiz/>

*Aktivnost 4: π rođendani*

Na sljedećim web stranicama učenici mogu među decimalnim znamenkama broja π pretraživati i datum svog rođendana:

[*http://www.mypiday.com/results/?date=30-1-1&ck=bc617290*](http://www.mypiday.com/results/?date=30-1-1&ck=bc617290)

[*http://www.facade.com/legacy/amiinpi/*](http://www.facade.com/legacy/amiinpi/)

*Aktivnost 5: π narukvice*

Svakom broju potrebno je pridružiti neku boju, a zatim prateći znamenke broja π nizati perle na uzicu. Pritom možemo broj π zapisati i u različitim brojevnim sustavima te dobiti različite vrste narukvica. Tako ćemo za izradu “binarnih π narukvica” trebati 2 boje pa je zgodno izabrati crnu i bijelu, dok ćemo za “dekadsku π narukvicu” i “heksadekadsku π narukvicu” trebati puno više boja i vrsta perlica.

IZVORI:

<http://srezek.blogspot.com/2012/08/pi.html>

<https://www.jutarnji.hr/life/znanost/video-poslusajte-kako-zvuci-pi-314-kada-se-odsvira-na-klaviru-gitari-violini.../3109250/>

[*https://hr.wikipedia.org/wiki/Pi\_(broj)*](https://hr.wikipedia.org/wiki/Pi_%28broj%29)